Document ID: 32008D0732

ΑΠΌΦΑΣΗ 2008/732/ΚΕΠΠΑ ΤΟΥ ΣΥΜΒΟΥΛΊΟΥ
της 15ης Σεπτεμβρίου 2008
για την εφαρμογή της κοινής θέσης 2004/293/ΚΕΠΠΑ για την ανανέωση των καθορισθέντων μέτρων προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την πρώην Γιουγκοσλαβία (ΔΠΔΓ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη την κοινή θέση 2004/293/ΚΕΠΠΑ (1), και ιδίως το άρθρο 2, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Το Συμβούλιο, με την κοινή θέση 2004/293/ΚΕΠΠΑ, θέσπισε μέτρα ώστε να παρεμποδίζεται η είσοδος στα εδάφη των κρατών μελών, ή η διέλευση από αυτά, φυσικών προσώπων που επιδίδονται σε δραστηριότητες οι οποίες βοηθούν φυγόδικους να εξακολουθούν να διαφεύγουν τη δικαιοσύνη για εγκλήματα για τα οποία τους έχει απαγγελθεί κατηγορία από το Διεθνές Ποινικό Δικαστήριο για την πρώην Γιουγκοσλαβία (ΔΠΔΓ), ή που, άλλως πως, προσπαθούν να παρεμποδίσουν το ΔΠΔΓ να εκτελέσει δεόντως την εντολή του.
(2)
Κατόπιν της προσαγωγής του κ. Radovan KARADZIC, ο οποίος ετέθη υπό κράτηση από το ΔΠΔΓ, στις 30 Ιουλίου 2008, θα πρέπει να διαγραφούν από τον κατάλογο που παρατίθεται στο παράρτημα της κοινής θέσης 2004/293/ΚΕΠΠΑ ορισμένα άτομα που συνδέονται με τον κ. KARADZIC.
(3)
Ο κατάλογος που περιέχεται στο παράρτημα της κοινής θέσης 2004/293/ΚΕΠΠΑ θα πρέπει να τροποποιηθεί αναλόγως,
ΑΠΟΦΑΣΙΖΕΙ:
Άρθρο 1
Ο κατάλογος των προσώπων που παρατίθεται στο παράρτημα της κοινής θέσης 2004/293/ΚΕΠΠΑ αντικαθίσταται από τον κατάλογο που παρατίθεται στο παράρτημα της παρούσας απόφασης.
Άρθρο 2
Η παρούσα απόφαση παράγει αποτελέσματα από την ημέρα της έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 15 Σεπτεμβρίου 2008.

Labels: 11
5
0
13
18